b'\n_START_ARTICLE_\nJoukkueenjohtaja\n_START_PARAGRAPH_\nJoukkueenjohtaja johtaa asevoimissa noin 30 miehen vahvuista joukkuetta._NEWLINE_Suomessa joukkueenjohtaja on yleens\xc3\xa4 nuori upseeri (v\xc3\xa4nrikki \xe2\x80\x93 luutnantti) tai kokenut aliupseeri (ylikersantti \xe2\x80\x93 sotilasmestari)._NEWLINE_Komento- ja huoltojoukkueen johtaja voi toimia oman toimensa ohella my\xc3\xb6s perusyksik\xc3\xb6n v\xc3\xa4\xc3\xa4pelin\xc3\xa4.\n_START_SECTION_\nJoukkueenjohtajat fiktiossa\n_START_PARAGRAPH_\nTunnettujen sotaromaanien joukkueenjohtajia ovat esimerkiksi Erich Maria Remarquen teoksen L\xc3\xa4nsirintamalta ei mit\xc3\xa4\xc3\xa4n uutta korpraali Himmelstoss, joka toimii kasarmilla joukkueen kouluttajana mutta rintamalla aliupseerina, ja Tuntemattoman sotilaan v\xc3\xa4nrikki Koskela._NEWLINE_Elokuvissa esiintyvi\xc3\xa4 joukkueenjohtajia ovat muun muassa Rukaj\xc3\xa4rven tien luutnantti Perkola ja Platoon Leaderin luutnantti Jeff Knight.'